projecte-aina/catalan_government_crawling huggingface dataset:
Ja està disponible l'oferta formativa bàsica 2020 d'Afers religiosos per al personal al servei de les administracions públiques.
Cinc edicions distribuïdes per tot el territori català i que sumen ja 77 edicions des de l'octubre de 2013.
La formació és un dels eixos prioritaris de l'activitat de la Direcció General d'Afers Religiosos, i es du a terme a través del Pla de formació sobre diversitat religiosa.
Curs sobre la diversitat religiosa a Catalunya.
Conceptes i criteris d'aplicació.
Inscripcions a partir de l'1 de juny:
La formació incorpora un nivell d'avaluació de l'aprenentatge i per primera vegada, una edició en modalitat virtual.
Aquesta oferta ha hagut de ser reprogramada a conseqüència de la Covid19
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19, estableix a la disposició addicional tercera la suspensió dels terminis administratius per a la preservació dels drets i interessos dels administrats
Per l'excepcionalitat d'aquesta situació, i en salvaguarda dels drets i interessos de les persones interessades, es facilita la informació següent en relació amb el termini que finalitzava l'11 d'agost de 2020 per a l'adequació dels centres de culte creats abans de l'11 d'agost de 2010, en base a la disposició transitòria tercera de la Llei 16/2009, de 22 de juliol, dels centres de culte:
Durant el període d'afectació de l'estat d'alarma no es poden fer les actuacions necessàries per adequar els centres de culte, tant en els aspectes procedimentals com en els aspectes materials d'adequació de l'espai.
Des de l'entrada en vigor de l'estat d'alarma, el 14 de març de 2020, i durant la seva vigència, se suspèn i s'interromp el termini per adequar els centre de culte i fer les actuacions necessàries, fins que perdi vigència l'estat d'alarma decretat o, si escau, les pròrrogues del mateix estat d'alarma.
El còmput d'aquest termini es reprendrà en el moment en què perdi vigència el Reial decret esmentat.
S'afegirà el nombre de dies suspesos al termini prèviament fixat d'11 d'agost de 2020, data de finalització de la moratòria establerta, i s'establirà una nova data de compliment de l'obligació d'adequació dels centres de culte.
Comunitats de totes les confessions recomanen seguir les mesures indicades per les institucions sanitàries per prevenir la propagació del COVID19 i ofereixen alternatives no presencials.
Moltes comunitats religioses i espirituals estan duent a terme l'atenció als fidels per mitjans no presencials a través de les múltiples plataformes i mitjans de comunicació o telemàtics existents.
Així mateix, estan realitzant nombroses accions de solidaritat i col·laboració ciutadana per ajudar els seus conciutadans durant els dies de confinament.
La campanya, que treballa amb el lema, pretén donar resposta al moviment ciutadà que ha sorgit de manera espontània entre la població per fer front a l'expansió del coronavirus.
La iniciativa vol englobar totes les mostres de solidaritat, col·laboració veïnal i iniciatives socials que s'han mostrat aquests darrers dies.
D'aquesta manera, tots els ciutadans podran aportar el seu gra de sorra en aquesta lluita i expressar de la millor manera el suport als professionals de la salut.
engloba tres grans eixos d'actuació:
La Direcció General d'Afers Religiosos us anima a participar-hi i a compartir-ho també a través de les xarxes socials de facebook i twitter.
Moltes entitats i comunitats religioses a Catalunya han respost de seguida a la situació de confinament provocada pel coronavirus
El Baròmetre sobre la religiositat i sobre la gestió de la seva diversitat és un estudi pioner, fruit d'un conveni amb el Centre d'Estudis d'Opinió, que permet conèixer com es defineixen els catalans des d'un punt de vista religiós.
L'estudi també permet saber com perceben els catalans la diversitat religiosa i quina és la seva opinió sobre les polítiques de gestió d'aquesta diversitat.
El Baròmetre sobre la religiositat i sobre l'estudi de la seva diversitat es realitza a partir d'un qüestionari que inclou una seixantena de preguntes i que es distribueix a una mostra de 1.600 persones majors de 16 anys.
Els resultats obtinguts en aquest estudi són representatius per al conjunt de Catalunya i també per cadascuna de les demarcacions.
A diferència d'altres estudis, aquesta enquesta també es distribueix entre la població immigrada, de manera que els resultats obtinguts ens permeten tenir una imatge força acurada de quina és la situació actual de la societat catalana pel que fa a la qüestió religiosa.
L'any 2014 es va dur a terme per primera vegada aquest treball i l'any 2016 s'ha realitzat la segona onada.
Ara és, per tant, la primera ocasió en què es pot fer una anàlisi temporal de l'evolució de la situació religiosa a Catalunya.
Una ciutadania més conscient de la importància del fet religiós
L'edició 2016 del Baròmetre sobre la religiositat i sobre la gestió de la seva diversitat, mostra una societat que és cada vegada més conscient de la importància de disposar de cert coneixement sobre les característiques de les diferents confessions.
En concret el 68,1% dels catalans consideren que és molt o bastant important disposar d'algun coneixement sobre la diversitat religiosa per tal de comprendre algunes expressions culturals o artístiques o determinades situacions polítiques.
Un percentatge sensiblement superior al 61,1% que va manifestar aquesta opinió l'any 2014.
Dels resultats del Baròmetre també se'n pot deduir una millora pel que fa a la percepció de les relacions entre les diferents comunitats religioses del país i una estabilització al voltant del 5% en el nombre de persones que s'han sentit discriminades per motius religiosos.
Pel que fa a la composició de la societat catalana, el Baròmetre assenyala un cert fre en el creixement de les minories religioses.
Altres conclusions a destacar del Baròmetre és que el suport a la possibilitat que el sistema educatiu incorpori una nova assignatura en la qual es doni formació a tots els nens sobre les principals religions del món es manté estable i segueix superant el 70% de suport.
Així mateix, la majoria de catalans considera que les institucions públiques i les confessions religioses haurien de col·laborar més que en l'actualitat.
El nombre de ciutadans que es mostren a favor d'aquesta opinió ha incrementat en més de 7 punts percentuals respecte a 2014.
Aquest augment és coherent amb d'altres preguntes del Baròmetre que demostren un augment del suport a les polítiques de gestió de la diversitat religiosa.
La Direcció General d'Afers Religiosos promou la innovació i la recerca sobre afers religiosos amb la finalitat d'obtenir resultats científics i propostes d'intervenció aplicables en l'àmbit de la diversitat religiosa.
Per això, i mitjançant conveni de col·laboració amb l' Agència de Gestió d'Ajuts Universitaris i de Recerca, ha promogut la convocatòria d'ajuts a projectes de recerca en l'àmbit de la diversitat religiosa (RELIG 2017).
L'objecte de la convocatòria és atorgar ajuts a les universitats que formen part del sistema universitari català, els centres de recerca amb seu social a Catalunya dependents o participats majoritàriament per una administració pública i les entitats privades amb seu social a Catalunya sense finalitat de lucre que tinguin la recerca com una de les seves activitats principals, per a la realització de projectes de recerca originals i inèdits en matèria de diversitat religiosa, que permetin obtenir resultats científics i propostes d'intervenció aplicables en aquest àmbit, i en concret sobre algun dels temes detallats en l'objecte.
Les subvencions previstes en aquesta convocatòria es regeixen per l' Ordre GAH/1386/2017, de 14 de juny, per la qual s'aproven les bases reguladores per a la concessió d'ajuts a projectes de recerca en l'àmbit de la diversitat religiosa.
Del total de 16 projectes presentats, s'ha aprovat la concessió d'ajuts a 3 projectes, que es poden consultar en el document annex.
ORDRE GAH/1386/2017, de 14 de juny, per la qual s'aproven les bases reguladores per a la concessió d'ajuts a projectes de recerca en l'àmbit de la diversitat religiosa
RESOLUCIÓ GAH/1547/2017, de 29 de juny, per la qual s'obre la convocatòria per a l'any 2017 per a la concessió d'ajuts a projectes de recerca en l'àmbit de la diversitat religiosa
Tots els terminis administratius han quedat suspesos mentre duri l'estat d'alarma
Arran de la ràpida propagació de la Covid-19, totes les institucions han pres mesures per prevenir i contenir el virus i mitigar l'impacte sanitari, social i econòmic.
A nivell administratiu, cal destacar el Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19.
En aquests moments, la Direcció General d'Afers Religiosos té oberts dos tràmits:
D'acord amb la disposició addicional tercera del reial decret, sobre la suspensió de terminis administratius, un cop deixi d'estar en vigor l'estat d'alarma es disposarà de 8 dies hàbils per sol·licitar i justificar les subvencions i de 22 dies naturals per presentar candidatures al Memorial Cassià Just.
La Generalitat de Catalunya ha creat un portal que recull tota la informació ciutadana sobre les afectacions derivades de les mesures contra la propagació de la Covid-19.
Aquesta web inclou una pàgina per estar al dia de les darreres actualitzacions de normes, protocols i recomanacions, informació per a professionals, recursos en diversos idiomes, etc.
Portal d'informació ciutadana sobre les afectacions derivades de les mesures contra la propagació de la Covid-19
Mesures de prevenció de la pandèmia en vetlles, cerimònies, sepelis, enterraments, incineracions i trasllats de fèretres
La flexibilització progressiva de les mesures de confinament es preveu per fases.
Aquest procés de desconfinament es farà de manera diferenciada per demarcacions territorials.
El pas d'una fase a l'altra no dependrà d'un calendari prefixat sinó de l'evolució d'uns indicadors sanitaris en cada demarcació territorial.
Per saber quines mesures de prevenció us afecten, cal que conegueu en quina fase de desconfinament es troba la demarcació on viviu.
Els municipis de menys de 10.001 habitants i amb una densitat de població menor als 100 habitants per quilòmetre quadrat que es trobin en regions sanitàries que es troben en fase 1, els són d'aplicació les mesures de la fase 2.
En tot cas, les mesures previstes, per a les diferents fases són les següents:
S'autoritzen les vetlles en tot tipus d'instal·lacions públiques o privades, amb un límit màxim, en tot moment, de quinze persones en espais a l'aire lliure i deu en espais tancats.
La participació en la comitiva per a l'enterrament o comiat per cremació de la persona morta es restringeix a un màxim de quinze persones, entre familiars i cercles pròxims, a més, si és el cas, del ministre de culte o persona assimilada de la confessió respectiva per a la pràctica dels ritus funeraris de comiat del difunt.
S'autoritzen les vetlles en tot tipus d'instal·lacions públiques o privades, amb un límit màxim, en tot moment, de vint-i-cinc persones en espais a l'aire lliure i quinze en espais tancats, tant si son convivents com si no.
La participació en la comitiva per a l'enterrament o comiat per cremació de la persona morta es restringeix a un màxim de vint-i-cinc persones, entre familiars i cercles pròxims, a més, si és el cas, del ministre de culte o persona assimilada de la confessió respectiva per a la pràctica dels ritus funeraris de comiat del difunt.
S'autoritzen les vetlles en tot tipus d'instal·lacions públiques o privades, amb un límit màxim, en tot moment, de cinquanta persones en espais a l'aire lliure i vint-i-cinc en espais tancats, tant si son convivents com si no.
La participació en la comitiva per a l'enterrament o comiat per cremació de la persona morta es restringeix a un màxim de cinquanta persones, entre familiars i cercles pròxims, a més, si és el cas, del ministre de culte o persona assimilada de la confessió respectiva per a la pràctica dels ritus funeraris de comiat del difunt.
Decret Llei 10/2020, de 27 de març, pel qual s'estableixen noves mesures extraordinàries per fer front a l'impacte sanitari, econòmic i social del COVID-19
Tota la ciutadania és corresponsable d'evitar la propagació del coronavirus seguint les indicacions de les autoritats sanitàries i de protecció civil
A banda de les prescripcions i recomanacions generals que es troben a la web de CanalSalut, els responsables dels centres de culte han de tenir present:
Tal com ja estan fent moltes entitats religioses, l'atenció als fidels es pot realitzar per mitjans no presencials a través de les múltiples plataformes i mitjans de comunicació o telemàtics existents.
Pel que fa a l'àmbit funerari, també regeixen aquestes indicacions però trobareu més especificacions en la nota: Mesures complementàries per a la prevenció i el control de la infecció pel coronavirus en l'àmbit funerari.
Les mesures principals són la higiene, l'absència de contacte entre persones i el confinament en els domicilis
En compliment de la Instrucció 2/2020 de la Secretaria d'Administració i Funció Pública, totes les activitats formatives estan suspeses fins a nou avís
La Direcció General d'Afers Religiosos i l'Escola d'Administració Pública de Catalunya han programat set noves edicions del Curs sobre la diversitat religiosa a Catalunya.
Conceptes i criteris d'aplicació, amb una durada de 20 hores.
A causa de les mesures preses pel Govern, totes les activitats formatives estan suspeses fins a nou avís.
La formació incorpora un nivell d'avaluació de l'aprenentatge i incorpora l'oferta d'activitats complementàries amb la visita a centres de culte de les diferents confessions religioses presents a Catalunya.
Les sessions inicialment programades durant l'any 2020 tenen les següents seus i enllaços d'inscripció:
La formació és un dels eixos prioritaris de l'activitat de la Direcció General d'Afers Religiosos, i es du a terme a través del Pla de formació sobre diversitat religiosa.
S'havien programat sessions a Barcelona, Girona, Lleida, Manresa i Tortosa
El guardó té per objecte reconèixer persones i entitats que promouen la convivència interreligiosa i la llibertat de creences
El 5 de març s'ha publicat la convocatòria de la vuitena edició del Memorial Cassià Just.
Aquest guardó promogut per la Direcció General d'Afers Religiosos té per objecte reconèixer treball de persones, entitats i institucions a favor de la construcció d'un espai comú de respecte a la llibertat religiosa i de pensament i de foment del diàleg i la relació entre les diferents confessions religioses, així com de difusió de la pluralitat religiosa present a Catalunya.
Pot presentar candidatura qualsevol persona, entitat o institució.
El termini de presentació de sol·licituds havia d'acabar inicialment el 4 d'abril de 2020, però a causa de la suspensió de terminis administratius declarada amb l'estat d'alarma, finalitzarà el 22 de juny.
Les candidatures han d'aportar tres documents: la trajectòria, la memòria que informi sobre el treball que fa al candidat mereixedor del premi i un argumentari.
Els mèrits aportats, que han de complir el requisit imprescindible d'estar vinculats d'una manera clara al fet religiós i la llibertat de consciència, es poden concretar en els camps següents:
En les edicions anteriors, el Memorial Cassià Just ha guardonat el pare Carlo M. Martini, la germana Teresa Losada, la Comunitat Filipense de l'Escola Nostra Senyora de Lurdes (Barcelona), la Comunitat de Taizé, l' Associació UNESCO per al Diàleg Interreligiós i fra Jean Jacques Pérennès.
El termini de presentació de candidatures finalitza el 22 de juny de 2020
Es destinaran 190.000 euros a subvencionar activitats realitzades entre l'1 de gener i el 31 de desembre de 2019
El 4 de març s'ha publicat al DOGC la Resolució JUS/569/2020, de 4 de febrer, per la qual s'obre la convocatòria de les subvencions destinades a fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa, per a actuacions realitzades l'any 2019.
La quantia destinada aquestes subvencions és de 190.000 euros, que s'atorgaran a activitats dutes a terme entre l'1 de gener i el 31 de desembre de 2019.
El termini de presentació de sol·licituds queda interromput i es reprendrà a la fi de l'estat d'alarma, en aplicació de la Disposició addicional tercera del Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-19, sobre suspensió de terminis administratius.
Les actuacions per a les quals es poden presentar sol·licituds són les previstes a la Línia 1 de l' Ordre JUS/112/2019, de 3 de juny: actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa.
Com que aquesta convocatòria no està oberta per a projectes de la Línia 2 de les bases, s'exclouen els ajuts a l'edició de llibres.
Poden ser beneficiàries d'aquestes subvencions les entitats religioses, les fundacions i les entitats sense ànim de lucre, domiciliades a Catalunya, l'objecte de les quals tingui relació directa amb el foment de la cultura religiosa en la societat catalana, promoure el diàleg interreligiós i difondre la realitat i l'actualitat religiosa.
Per a les actuacions destinades a difondre la realitat i l'actualitat de les diverses religions presents a Catalunya, també poden optar-hi els mitjans de comunicació, inclosos els digitals, i les empreses editorials.
El període de presentació de sol·licituds i justificació d'aquesta convocatòria queda interromput i es reprendrà a la fi de l'estat d'alarma, en aplicació del Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-19
Els equips investigadors beneficiaris d'un ajut d'Afers Religiosos presenten els projectes
El passat 20 de febrer es va celebrar a la Direcció General d'Afers Religiosos el seminari inicial RELIG2018.
Aquest seminari consisteix en la presentació dels projectes beneficiaris d'un ajut de la convocatòria RELIG 2018, resolta el 7 d'octubre de 2019, amb els objectius, metodologia de treball i resultats esperats.
En aquesta edició, es van exposar tres projectes: la detecció d'actuacions per millorar la gestió de la diversitat religiosa en l'àmbit laboral català, amb Carme García Yeste de la Universitat Rovira i Virgili; la participació de les comunitats religioses presents a Catalunya en la cultura climàtica, amb Sílvia Albareda Tiana de la Universitat Internacional de Catalunya i, l'anàlisi de l'espiritualitat, religiositat o filosofia de vida dels pares i mares d'infants amb necessitats pal·liatives a Catalunya, amb Pau Miquel i Diego, responsable del Servei d'Atenció Espiritual i Religiosa (SAER) de la Fundació per a la Recerca i la Docència de Sant Joan de Déu.
Aquests seminaris s'obren a la participació d'investigadors de projectes RELIG d'anteriors convocatòries, i en aquesta ocasió també hi van assistir representants del Grup de Recerca sobre Exclusió i Control Socials- GRECS de la Universitat de Barcelona i del Grup de Recerca en Identitat, Religió i Educació - IRE de la Universitat Ramon Llull-Blanquerna, que van aportar el seu coneixement en els debats metodològics i de fons que hi van tenir lloc.
El proper mes de juny es durà a terme el seminari intermedi, on es presentaran els informes parcials d'execució corresponents als primers 6 mesos de desenvolupament dels tres projectes aprovats.
L'article 210 de la Llei de mesures fiscals, administratives, financeres i del sector públic, aprovada pel Ple del Parlament de Catalunya modifica la Llei 16/2009, del 22 de juliol, dels centres de culte, tot ampliant de cinc a deu anys, el termini de que disposen els centres de culte per a fer les adaptacions necessàries establertes al reglament que desenvolupa la llei.
L'article 210 de la Llei de mesures fiscals, administratives, financeres i del sector públic, aprovada pel Ple del Parlament de Catalunya el 22 de gener de 2014 ( DOGC núm. 6551, de 30 de gener de 2014 ) modifica la disposició transitòria tercera de la Llei 16/2009, del 22 de juliol, dels centres de culte de la manera següent:
Centres no inclosos en l'Inventari del Patrimoni Cultural Català»
Aquesta modificació amplia de cinc a deu anys, el termini de que disposen els centres de culte de concurrència pública existents en el moment de l'aprovació de la Llei 16/2009, no inclosos en l'Inventari del Patrimoni Cultural Català, per a fer les adaptacions necessàries per complir les condicions materials i tècniques necessàries per garantir la seguretat dels usuaris i la higiene de les instal·lacions, i evitar molèsties a terceres persones, establertes a l'article 8 de la Llei 16/2009 i desenvolupades al Reglament de desplegament de la Llei 16/2009, dels centres de culte, aprovat per Decret 94/2010, de 20 de juliol.
200 assistents a les sessions programades durant el febrer
L'11 d'agost del 2020 acabarà el termini per a l'adaptació de centres de culte anteriors a l'11 d'agost del 2010, sense llicència, als requisits derivats de la Llei de centres de culte i el seu reglament.
En vistes a aquest termini, la Direcció General d'Afers Religiosos ha programat una sèrie de sessions informatives.
Al mes de febrer s'han realitzat sessions informatives a Barcelona, Girona, Lleida i Tarragona, i pròximament se'n realitzaran a Vic (4 de març) i Tortosa (9 de març).
En conjunt, hi han assistit més de 200 tècnics municipals i representants d'entitats religioses.
L'alt nombre de participants deixa oberta la possibilitat d'oferir sessions a més ciutats si se'n constata la demanda.
A cadascuna d'aquestes ciutats es duen a terme dues sessions informatives: una destinada als treballadors públics de les administracions locals i una altra destinada als representants de les entitats religioses del municipi.
Pel què fa a les sessions destinades als treballadors públics, els principals destinataris són els treballadors d'unitats o àrees de ciutadania, participació i cohesió social, o bé d'urbanisme i d'expedició de llicències d'activitats.
Durant les sessions es presenta el marc legal que regula el dret de llibertat religiosa a l'Estat espanyol i després es fa una exposició sobre la regulació dels centres de culte a Catalunya.
Finalment, es fa el repàs dels passos que cal seguir a la pràctica tant per d'obrir un centre de culte nou com per adequar a la llei un centre de culte sense llicència que ja existia abans de l'entrada en vigor del Decret 94/2010, de desplegament de la Llei 16/2009 dels centres de culte.
S'han convocat sessions informatives a Vic i Tortosa per al mes de març